تورکیه جمهوریتی تشقی ایش لر وزیری مولود چاووش اوغلی, امریکا قوشمه ایالتلری نینگ تورکیه گه قرشی تحریم اوچون اقدام قیلیشی تقدیرده, تورکیه نینگ هم امریکا گه جواب قیتره دیگن لیگی نی معلوم قیلدی.
چاووش اوغلی, تورکیه نینگ روسیه دن اس 400 هوایی مدافعه سیستمی ساتیب آلگن لیگی نی بیلدیررایکن, اوشبو پروسه نینگ تکمیل بولگن لیگی و امریکا قوشمه ایالتلری نینگ باسیم لری گه قره مسدن انقره نینگ خوددی شوو قراری دن واز کیچیشی نینگ هیچ قچان ممکن ایمس لیگی نی بیلدیردی.
چاووش اوغلی, هیچ قنده ی بیر اولکه نینگ باشقه بیر اولکه گه بیر نرسه نی آلیشی یاکه آلمس لیگی توغریسیده بویروق بیریشی نینگ ممکن ایمس لیگی نی معلوم قیلدی.
تورکیه نینگ اینگ کوپ ضرورت حس ایتگن پتیده پاتریوت لرنینگ تامین ایتیلمه گن لیگی نی معلوم قیلگن چاووش اوغلی, "بیز گه قرشی هر قنده ی بیر هجوم نینگ بحث موضوعی بولیشی تقدیرده, ناتو مدافعه کوچی گه ایگه ایمس" دییه قید ایتدی.
امریکا قوشمه ایالتلری, روسیه دن اس 400 هوایی مدافعه سیستم لری آلیشی تقدیرده, تورکیه گه قرشی ایریم تحریم لرنینگ مطرح بولیشی نینگ ممکن ایکن لیگی نی بیلدیرگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
